Temeljem članka 17. stavka 1. alineje 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22), članka 52. stavka 2. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“ broj 66/21) i članka 39. Statuta Grada Pula - Pola ("Službene novine" Grada Pule broj 7/09, 16/09, 12/11, 01/13, 2/18, 2/20, 4/21 i 5/21-pročišćeni tekst), Gradsko vijeće Grada Pule na sjednici održanoj dana \_\_\_\_\_\_\_\_\_\_\_\_ 2022. godine donosi

**PLAN RAZVOJA SUSTAVA CIVILNE ZAŠTITE GRADA PULA-POLA ZA 2023. GODINU S PROJEKCIJOM FINANCIJSKIH UČINAKA ZA RAZDOBLJE 2023. – 2025. GODINE**

**I**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od velikih nesreća i katastrofa.

Jedinice lokalne samouprave dužne su jačati i nadopunjavati spremnost postojećih operativnih snaga sustava civilne zaštite na njihovom području sukladno Procjeni rizika od velikih nesreća i Planu djelovanja civilne zaštite.

Planiranje i provođenje mjera treba se provoditi tako da se u postupak upravljanja rizicima uključe svi odgovorni sudionici sustava civilne zaštite, kako bi te aktivnosti postepeno postale prioritetima najviše razine koji će se u kontinuitetu ostvarivati kroz politike upravljanja rizicima, odnosno kroz realizaciju planova razvoja sustava civilne zaštite.

Plan razvoja sustava civilne zaštite predstavlja dokument za implementaciju ciljeva iz Smjernica koji se u njega prenose kako bi se konkretizirale mjere i aktivnosti te utvrdila dinamika njihovog ostvarivanja. Planom razvoja sustava civilne zaštite utvrđuju se mjere i aktivnosti, nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje.

**II**

**PLAN RAZVOJA SUSTAVA CIVILNE ZAŠTITE S MJERAMA I AKTIVNOSTIMA, ROKOVIMA IZVRŠENJA, NOSITELJIMA I SURADNJI IZMEĐU SUDIONIKA**

|  |  |  |  |  |
| --- | --- | --- | --- | --- |
| **DOKUMENTI CIVILNE ZAŠTITE GRADA PULA-POLA** | | | | |
| **Mjere i aktivnosti** | **Rok izvršenja** | | **Nositelji** | **Suradnja** |
| Izrada i donošenje Procjene rizika od velikih nesreća za Grad Pula-Pola | do 31.03.2023. | | * Gradonačelnik kao nositelj izrade i koordinator * Gradsko vijeće Grada Pule kao donositelj dokumenta | * ovlašteni izrađivač * suradnici ovlaštenog izrađivača * radna skupina * nadležni upravni odjel |
| Izrada i donošenje Plana djelovanja civilne zaštite Grada Pula-Pola | do 31.03.2023. | | * Gradonačelnik kao donositelj dokumenta | * ovlašteni izrađivač * suradnici ovlaštenog izrađivača * nadležni upravni odjel |
| Izrada i donošenje Plana djelovanja u području prirodnih nepogoda za 2023. godinu | do 30.11. 2023. | | * Gradsko vijeće Grada Pule kao donositelj dokumenta | * nadležni upravni odjel kao izrađivač |
| **STOŽER CIVILNE ZAŠTITE GRADA PULA-POLA** | | | | |
| Održati najmanje dvije sjednice Stožera civilne zaštite Grada Pula-Pola | | tijekom 2023. | * Stožer CZ Grada Pula-Pola | * nadležni upravni odjel |
| **OPERATIVNE SNAGE VATROGASTVA** | | | | |
| **Mjere i aktivnosti** | **Rok izvršenja** | | **Nositelji** | **Suradnja** |
|  |  | |  |  |
| Uskladiti Plan zaštite od požara i tehnoloških eksplozija s novonastalim uvjetima | tijekom 2023. | | * nadležni upravni odjel | * JVP pula |
| Donijeti Plan motrenja, ophodnje, dojave i dežurstva za 2023. godinu | sukladno Programu aktivnosti u provedbi posebnih mjera zaštite od požara od interesa za RH u 2023. godini | | * Gradonačelnik kao donositelj dokumenta | * DVD Pula kao izrađivač |
| **UDRUGE OD INTERESA ZA SUSTAV CIVILNE ZAŠTITE GRADA PULA-POLA** | | | | |
| **Mjere i aktivnosti** | **Rok izvršenja** | | **Nositelji** | **Suradnja** |
| Nastaviti razmatranje i određivanje udruga koje djeluju na području Grada Pula-Pola a od interesa su za sustav civilne zaštite Grada Pula-Pola | tijekom 2023. | | * Gradonačelnik * Gradsko vijeće Grada Pule | * nadležni upravni odjel * udruge |
| Urediti međusobne odnose i obveze između Grada Pula-Pola i udruga određenih od interesa za sustav civilne zaštite | tijekom 2023. | | * Gradonačelnik | * nadležni upravni odjel * udruge |
| **POSTROJBE CIVILNE ZAŠTITE GRADA PULA-POLA** | | | | |
| **Mjere i aktivnosti** | **Rok izvršenja** | | **Nositelji** | **Suradnja** |
| Nastaviti popunu članova postrojbe civilne zaštite | tijekom 2023. | | * Gradonačelnik | * nadležni upravni odjel * Služba civilne zaštite Pazin |
| Donijeti Odluku o osnivanju postrojbe civilne zaštite opće namjene Grada Pula-Pola | tijekom 2023. nakon popune dovoljnog broja članova postrojbe | | * Gradsko vijeće Grada Pule | * nadležni upravni odjel * Služba civilne zaštite Pazin |
| Ažurirati stanje postojeće opreme postrojbe civilne zaštite | tijekom 2023. nakon popune članove postrojbe | | * nadležni upravni odjel |  |
| Donijeti plan nabave opreme za postrojbu civilne zaštite opće namjene i opremiti postrojbu potrebnom opremom | tijekom 2023. nakon ažuriranja stanja postojeće opreme postrojbe civilne zaštite | | * Gradonačelnik | * nadležni upravni odjel |
| Nastaviti s osposobljavanjem pripadnika postrojbe civilne zaštite opće namjene | tijekom 2023. nakon popune članova postrojbe te nakon donesene Odluke o osnivanju postrojbe | | * Služba civilne zaštite Pazin | * nadležni upravni odjel |
| **VJEŽBE CIVILNE ZAŠTITE ZA 2023. GODINU** | | | | |
| **Mjere i aktivnosti** | **Rok izvršenja** | | **Nositelji** | **Suradnja** |
| Održati terensku vježbu na temu „Tehničko-tehnološka nezgoda u tvrtki Calucem d.o.o.“ | 4. kvartal 2023. | | * Stožer CZ Grada Pula-Pola | * Služba CZ Pazin * Calucem d.o.o. * nadležni upravni odjel |
| **PRAVNE OSOBE U SUSTAVU CIVILNE ZAŠTITE GRADA PULA-POLA** | | | | |
| **Mjere i aktivnosti** | **Rok izvršenja** | | **Nositelji** | **Suradnja** |
| Urediti međusobne odnose i obveze između Grada Pula-Pola i pravnih osoba od interesa za sustav civilne zaštite | tijekom 2023. | | * Gradonačelnik | * nadležni upravni odjel * pravne osobe |
| **GRAĐANI U SUSTAVU CIVILNE ZAŠTITE** | | | | |
| **Mjere i aktivnosti** | **Rok izvršenja** | | **Nositelji** | **Suradnja** |
| Otvoriti na web stranici Grada Pula-Pola poseban dio za sustav civilne zaštite | tijekom 2023. prilikom redizajna mrežne stranice Grada Pula-Pola | | * Grad Pula-Pola | * nadležni upravni odjel |
| **SKLANJANJE STANOVNIŠTVA** | | | | |
| **Mjere i aktivnosti** | **Rok izvršenja** | | **Nositelji** | **Suradnja** |
| Nastaviti s obnovom skloništa i opremanje istih s potrebnom opremom i uređajima | tijekom 2023. | | * Gradonačelnik | * nadležni upravni odjel * ovlaštena pravna osoba |
| Nastaviti s redovitim tehničkim i vizualnim pregledima skloništa | tijekom 2023. | | * nadležni upravni odjel | * ovlaštena pravna osoba |
| Odrediti i imenovati voditelje skloništa te ih upoznati s načinom funkcioniranja skloništa, opreme i postupkom sklanjanja stanovništva | tijekom 2023. | | * Gradonačelnik | * nadležni upravni odjel * voditelji skloništa |

**III**

**FINANCIRANJE SUSTAVA CIVILNE ZAŠTITE U PRORAČUNU GRADA PULA-POLA ZA 2023. GODINU SA PROJEKCIJOM ZA 2024. I 2025. GODINU**

|  |  |  |  |  |
| --- | --- | --- | --- | --- |
| **Red. broj** | **OPIS POZICIJE** | **PLANIRANO u 2023. god. u EUR** | **PROJEKCIJA za 2024. god. u EUR** | **PROJEKCIJA za 2025. god. u EUR** |
| **1.** | **OPERATIVNE SNAGE** |  |  |  |
| 1.1. | Javna vatrogasna postrojba Pula – ukupna sredstva | 2.545.700,00 EUR | 2.583.627,00 EUR | 2.647.257,00 EUR |
| 1.2. | Područna vatrogasna zajednica (Dobrovoljno vatrogasno društvo „Pula“) | 203.907,00 EUR | 225.000,00 EUR | 248.000,00 EUR |
| 1.3. | Gradsko Društvo Crvenog križa Pula – ukupna sredstva | 242.088,00 EUR | 242.088,00 EUR | 242.088,00 EUR |
| 1.4. | Hrvatska gorska služba spašavanja HGSS (Stanica Istra) | 17.254,00 EUR | 17.254,00 EUR | 17.254,00 EUR |
|  | **UKUPNO - 1** | **3.008.949,00 EUR** | **3.067.969,00 EUR** | **3.154.599,00 EUR** |
| **2.** | **SLUŽBENA, RADNA I ZAŠTITNA ODJEĆA I OBUĆA** |  |  |  |
| 2.1. | Službena, radna i zaštitna odjeća i obuća | 1.991,00 EUR | 1.991,00 EUR | 1.991,00 EUR |
|  | **UKUPNO - 2** | **1.991,00 EUR** | **1.991,00 EUR** | **1.991,00 EUR** |
| **3.** | **OPREMA ZA ODRŽAVANJE I ZAŠTITU** |  |  |  |
| 3.1. | Oprema za održavanje i zaštitu | 1.327,00 EUR | 1.327,00 EUR | 1.327,00 EUR |
|  | **UKUPNO - 3** | **1.327,00 EUR** | **1.327,00 EUR** | **1.327,00 EUR** |
| **4.** | **SKLONIŠTA** |  |  |  |
| 4.1. | Uređenje, održavanje i opremanje skloništa | 22.563,00 EUR | 22.563,00 EUR | 22.563,00 EUR |
|  | **UKUPNO - 4** | **22.563,00 EUR** | **22.563,00 EUR** | **22.563,00 EUR** |
| **5.** | **OSTALI NESPOMENUTI RASHODI** |  |  |  |
| 5.1. | Planovi | 10.618,00 EUR | 10.618,00 EUR | 10.618,00 EUR |
| 5.2. | Razvoj civilne zaštite | 2.654,00 EUR | 2.654,00 EUR | 2.654,00 EUR |
|  | **UKUPNO - 5** | **13.272,00 EUR** | **13.272,00 EUR** | **13.272,00 EUR** |
|  | **SVEUKUPNO ZA SUSTAV CIVILNE ZAŠTITE (1+2+3+4+5)** | **3.048.102,00 EUR** | **3.107.122,00 EUR** | **3.193.752,00 EUR** |

**IV**

**ZAVRŠNE ODREDBE**

Ovaj Plan razvoja sustava civilne zaštite Grada Pula-Pola za 2023. godinu s projekcijom financijskih učinaka za razdoblje 2023. – 2025. godine stupa na snagu osmog dana od dana objave u „Službenim novinama“ Grada Pule.

KLASA:

URBROJ:

Pula,

**GRADSKO VIJEĆE GRADA PULE**